|  |
| --- |
| **««Երիտասարդական աշխատողի վերապատրաստում» դասընթաց»**  **դրամաշնորհի մրցույթին ներկայացվող դրամաշնորհային ծրագրի (այսուհետ՝ Ծրագիր) կազմման տեխնիկական պայմաններ** |

### **ԸՆԴՀԱՆՈՒՐ ՏԵՂԵԿՈՒԹՅՈՒՆՆԵՐ «ԵՐԻՏԱՍԱՐԴԱԿԱՆ ԱՇԽԱՏՈՂԻ ՎԵՐԱՊԱՏՐԱՍՏՄԱՆ ԴԱՍԸՆԹԱՑ»-Ի ՄԱՍԻՆ**

ՀՀ կրթության, գիտության, մշակույթի և սպորտի նախարարությունը 2015թ. ի վեր անցկացնում է Երիտասարդական աշխատողի վերապատրաստման դասընթացը:

Դասընթացն իրականացվում է կարճաժամկետ ոչ ֆորմալ կրթական ծրագրի միջոցով, որի նպատակն է կատարելագործել երիտասարդների հետ պրակտիկ աշխատանք կատարող անձանց մասնագիտական և անձնային որակները՝ ազգային և ՏԻՄ մակարդակում որակյալ և գիտելիքահենք երիտասարդական աշխատանք իրականացնելու համար։

Երիտասարդական աշխատողի վերապատրաստման դասընթացը նախատեսված է երիտասարդական աշխատանքով զբաղվող անձանց համար, որոնց աշխատանքն ուղղված է երիտասարդների հիմնախնդիրների լուծմանը:

Մասնավորապես, դասընթացի շահառուներն են՝

* գործող երիտասարդական կենտրոնների աշխատողները,
* մարզպետարանների և համայնքապետարանների՝ երիտասարդական պետական քաղաքականության հետ կապված գործառույթներ իրականացնող աշխատողները,
* երիտասարդության բնագավառում գործունեություն ծավալող քաղաքացիական հասարակության կառույցների աշխատակիցներ կամ կամավորներ
* սոցիալական աշխատողները, մշակույթի տան կամ գրադարանի աշխատողները, որոնց աշխատանքը գործնականում ի պաշտոնե կամ փաստացի ուղղված է երիտասարդության ներուժը բացահայտելու և իրացնելու համար անհրաժեշտ միջավայրի ձևավորմանը։

Դասընթացն անցկացվում է՝ համաձայն ՀՀ կրթության, գիտության, մշակույթի և սպորտի նախարարի 2022 թվականի դեկտեմբերի 30-ի ««Երիտասարդական աշխատանք» վերապատրաստման լրացուցիչ կրթության մոդուլային ծրագիրը՝ որպես լրացուցիչ կրթության փորձնական մոդուլային ծրագիր հաստատելու մասին» N 2496-Ա/2 հրամանի, ինչպես նաև՝ ՀՀ կրթության, գիտության, մշակույթի և սպորտի նախարարի 2022 թվականի դեկտեմբերի 30-ի «Երիտասարդական աշխատանքի և երիտասարդական աշխատողի վերապատրաստման ուղեցույցը հաստատելու մասին» N 2502-Ա/2 հրամանի։

**ԴՐԱՄԱՇՆՈՐՀԱՅԻՆ ԾՐԱԳՐԻ ԿԱԶՄՄԱՆ ՊԱՅՄԱՆՆԵՐ**

«Երիտասարդական աշխատողի վերապատրաստման դասընթաց»-ի իրականացման նպատակով հայտարարված դրամաշնորհային մրցույթի նպատակն է ապահովել ՀՀ ԿԳՄՍՆ Երիտասարդական աշխատողի վերապատրաստման դասընթացի կազմակերպումն ու հաջող անցկացումը։

Մասնակից կազմակերպության կողմից ներկայացվող դրամաշնորհային ծրագիրը պետք է համապատասխանի ՀՀ ԿԳՄՍ նախարարի վերոնշյալ երկու հրամաններով հաստատված մուդուլային ծրագրին և դասընթացի կազմակերպման ուղեցույցի պահանջներին։

Դասընթացի շահառուների թիվը պետք է լինի 25։ Դասընթացի ավարտին դասընթացն հաջողությամբ ավարտած մասնակիցներին պետք է տրվի վկայական[[1]](#footnote-1)։ Շահառուները պետք է ընտրված լինեն ՀՀ բոլոր մարզերից՝ առավելագույնս պահպանելով համամասնության սկզբունքը։

Ցանկալի է Ծրագրի իրականացման վայր նախատեսել Գեղարքունիքի մարզը։

Ծրագիրը պետք է իրականացվի 2024 թվականի երկրորդ եռամսյակից սկսած:

Սույն դրամաշնորհային մրցույթի շրջանակում ներկայացվող դրամաշնորհային ծրագիրը պետք է բաղկացած լինի հետևյալ վեց միջոցառումներից՝

1. Հայտերի հավաքագրում, ուսումնասիրում և մասնակիցների ընտրություն

2. Դասընթացի նախապատրաստական աշխատանքներ

3.Դասընթացի առաջին փուլ՝ I մոդուլի անցկացում:

4.Դասընթացի երկրորդ փուլ՝ II մոդուլի անցկացում:

5. Դասընթացի երրորդ փուլ՝ III մոդուլի անցկացում

6. Հաշվետվության ներկայացում:

Ընդ որում, դասընթացի I, II և III մոդուլների համար նախատեսված ժամաքանակը բաժանվում է երկու մասի՝ [[2]](#footnote-2)

* առկա ժամաքանակ (լսարանային),
* ինքնուրույն աշխատանքի/գործնական աշխատանքի (արտալսարանային) ժամաքանակ՝ դասընթացավարների մենթորությամբ։

Դասընթացի յուրաքանչյուր փուլ պետք է տևի առավելագույնը 30 օր, որից 4 օրը պետք է նախատեսված լինի լսարանային դասաժամերի համար, մնացածը՝ դասընթացավարների մենթորությամբ ինքնուրույն աշխատանքի[[3]](#footnote-3) համար։

Դասընթացի պատշաճ իրականացման համար հաղթող ճանաչված մասնակիցն իր դրամաշնորհային հայտով պետք է նախատեսի հետևյալ պարտադիր աշխատակազմը՝

* ծրագրի համակարգող,
* 2 փորձագետ՝
* դասընթացի կառուցվածքի փորձագետ,
* մասնակիցների ընտրության փորձագետ,
* առնվազն 6 դասընթացավար։

Սույն կազմը չի արգելում հիմնավորված այլ աշխատանքային ռեսուրսների ներգրավում դասընթացի իրականացման բոլոր փուլերում։

Դասընթացի պարտադիր **աշխատակազմը պետք է բավարարի ստորև ներկայացված պահանջներին**՝

|  |  |  |  |
| --- | --- | --- | --- |
| N | **Որակավորումը** | **Աշխատանքային փորձառություն** | |
| **Գործունեության ոլորտը և կատարած աշխատանքը** | **Ժամանակահատված** |
| **ԴԱՍԸՆԹԱՑԱՎԱՐՆԵՐ (առնվազն՝ 6)** | | | |
| 1 | **բարձրագույն մասնագիտական կրթություն** | **1), 2), 3), 4), 5), 9), 10), 11) և 14) թեմաները վարող դասընթացավարների համար** | |
| * ՀՀ երիտասարդական ոլորտի իրազեկություն (երիտ. քաղաքականության, երիտասարդական աշխատանքի համակարգ, երիտ. ուսումնասիրություններ և այլն) * Ոչ ֆորմալ կրթության մեթոդաբանության հիմնական մոտեցումներին և գործիքարանին տիրապետում * Ոչ ֆորմալ կրթության ծրագրերում ուսուցողական թիմերում ներգրավվածության 3 տարվա փորձառություն * Երիտասարդական աշխատանքի հետ կապված ուսուցողական նյութերի մշակման փորձ * Տեխնիկական բնութագրում նշված ներկայացված թեմաների շուրջ առնվազն 5 ուսուցանման ծրագրերի իրականացման փորձ, * Տեղեկատվությունը հասկանալի և մատչելի ձևով փոխանակելու ունակություն * Գրագետ բանավոր և գրավոր խոսք, արդյունքների համապարփակ ներկայացման ունակություն * Վերլուծական կարողություններ, ռազմավարական և ստեղծագործական մտածողություն | Երիտասար-դական աշխատանքի առնվազն 5 տարվա փորձ |
| **6), 7), 8), 12) և 13) թեմաները վարող դասընթացավարների համար** | |
| * Ոչ ֆորմալ կրթության մեթոդաբանության հիմնական մոտեցումներին և գործիքարանին տիրապետում * Ոչ ֆորմալ կրթության ծրագրերում ուսուցողական թիմերում ներգրավվածության 3 տարվա փորձառություն * Տեխնիկական բնութագրում նշված ներկայացված թեմաների շուրջ առնվազն 5 ուսուցանման ծրագրերի իրականացման փորձ, * Տեղեկատվությունը հասկանալի և մատչելի ձևով փոխանակելու ունակություն * Գրագետ բանավոր և գրավոր խոսք, արդյունքների համապարփակ ներկայացման ունակություն * Վերլուծական կարողություններ, ռազմավարական և ստեղծագործական մտածողություն | Դասավանդ-ման առնվազն 5 տարվա փորձ |
| **ԴԱՍԸՆԹԱՑԻ ԿԱՌՈՒՑՎԱԾՔԻ ՓՈՐՁԱԳԵՏ** | | | |
| 2 | **բարձրագույն մասնագիտական կրթություն** | * ՀՀ երիտասարդական ոլորտի իրազեկություն (երիտ. քաղաքականության, երիտասարդական աշխատանքի համակարգ, երիտ. Ուսումնասիրություններ և այլն) * Տեղեկատվությունը հասկանալի և մատչելի ձևով փոխանակելու ունակություն * Վերլուծական կարողություններ, ռազմավարական և ստեղծագործական մտածողություն | Երիտասարդական աշխատանքի առնվազն 5 տարվա փորձ |
| **ՄԱՍՆԱԿԻՑՆԵՐԻ ԸՆՏՐՈՒԹՅԱՆ ՓՈՐՁԱԳԵՏ** | | | |
| 3 | **բարձրագույն մասնագիտական կրթություն** | * ՀՀ երիտասարդական ոլորտի քաջատեղյակություն (երիտ. քաղաքականության, երիտասարդական աշխատանքի համակարգ, երիտ. ուսումնասիրություններ և այլն) * Կադրերի հավաքագրում և լոգիստիկա * Տեղեկատվությունը հասկանալի և մատչելի ձևով փոխանակելու ունակություն * Վերլուծական կարողություններ, ռազմավարական և ստեղծագործական մտածողություն | Երիտասարդական աշխատանքի առնվազն 2 տարվա փորձ |

Դասընթացի պարտադիր աշխատակազմի **աշխատանքի նկարագիրը և պարտականությունների շրջանակը** ներկայացվում է ստորև՝

|  |  |
| --- | --- |
| **Դասընթացավարների աշխատանքային բնութագրի** | |
| **Աշխատանքի նպատակ** | Նախապատրաստել և իրականացնել ՀՀ կրթության, գիտության, մշակույթի և սպորտի նախարարության կողմից իրականացվող երիտասարդական աշխատողների վերապատրաստման դասընթացի մասնակիցների ուսուցանման գործընթացը և կազմել իր կողմից իրականացվող թեմայի/թեմաների ծրագրային փաթեթը |
| **Աշխատանքի ծավալ** | 25 մասնակիցների հետ 35-37 ժամ ընդհանուր ծանրաբեռնվածությամբ ուսուցանման աշխատանք՝ ներառյալ դեմառդեմ (face to face) դասընթացները և ուսուցանվողների կողմից իրականացվող ինքնուրույն աշխատանքների ուղղորդումը |
| **Պարտականություններ և պատասխանատվություն** | * ուսուցման մեթոդաբանության, ուսուցողական խնդիրների մշակում * համաձայն ուսուցանման ծրագրի՝ իր կողմից իրականացվող ուսուցանման բլոկի մանրամասն ծրագրի կազմում, * դասընթացների ընթացքում մասնակիցների հետ դեմառդեմ (face to face) ուսուցանման իրականացում, * մասնակիցների կողմից իրականացվող ինքնուրույն աշխատանքների համար առաջադրանքների ներկայացում, հետադարձ կապ և աշխատանքների ուղղորդում, * մասնակիցներին դիդակտիկ նյութերի և հավելյալ գրականության տրամադրում, * երիտասարդական աշխատանքի սեփական փորձի և դեպքերի ներկայացում, * յուրաքանչյուր մոդուլից հետո ծրագրի գնահատում (ծրագրի մասնակիցներ, ծրագրի թիմ) և վերլուծություն, * յուրաքանչյուր մոդուլից հետո հաշվետվության ներկայացում։ |

|  |  |
| --- | --- |
| **Փորձագետների աշխատանքի բնութագրի** | |
| **Փորձագետ 1** | |
| **Պաշտոնի անվանում** | Երիտասարդական աշխատողի վերապատրաստման դասընթացի փորձագետ - դասընթացի կառուցվածքի փորձագետ |
| **Աշխատանքի նպատակ** | Դասընթացի կառուցվածքի և մոդուլների փորձագիտական վերլուծություն և փոփոխությունների առաջարկում |
| **Աշխատանքի ծավալ** | Դասընթացի երեք մոդուլների, թեմատիկ ծածկույթի և ծրագրի խնդիրներին համապատասխանության ուսումնասիրում |
| **Պարտականություններ և պատասխանատվություն** | * Երիտասարդական աշխատողների վերապատրաստման մոդուլների փորձագիտական ուսումնասիրություն և բարելավման առաջարկությունների ներկայացում, * Դասընթացավարների կողմից առաջարկված թեմատիկ ծածկույթի փորձագիտական գնահատում * Դասընթացի տրամաբանական կառուցվածքի առաջարկությունների ներկայացում, թեմաների հերթականության և կապի փորձագիտական մշակում * Ուսումնական նյութերի համապատասխանության փորձագիտական գնահատում * Pre և post թեսթերի կազմում |
| **Փորձագետ 2** | |
| **Պաշտոնի անվանում** | Երիտասարդական աշխատողի վերապատրաստման ծրագրի փորձագետ - մասնակիցների ընտրության փորձագետ |
| **Աշխատանքի նպատակ** | Համակարգել և վերլուծել ՀՀ կրթության, գիտության, մշակույթի և սպորտի նախարարության կողմից իրականացվող երիտասարդական աշխատողների վերապատրաստման ծրագրի մասնակիցների դիմում-հայտերը, ներկայացնել առաջարկություններ Նախարարությանը, ապահովել Ծրագրի սահուն ընթացքը |
| **Աշխատանքի ծավալ** | Ստացված բոլոր դիմում-հայտերի դասակարգում, մարզային ներկայացվածության և մոտիվացիոն նամակների ուսումնասիրում, նախնական ցուցակի կազմում, ըստ անհրաժեշտության՝ կարիքի գնահատման թեսթերի կազմում, անցկացում և/կամ հարցազրույցների իրականացում, մոդուլների կազմակերպման տեխնիկական օժանդակություն |
| **Պարտականություններ և պատասխանատվություն** | * Մասնակիցների ներգրավվման չափանիշերի փորձագիտական քննություն * Մասնակիցների հայտադիմումների ուսումնասիրություն, վերլուծություն * Ըստ անհրաժեշտության՝ մասնակիցների ներգրավվման արդյունավետության բարձրացման համար, կարիքի գնահատման թեսթերի և/կամ հարցազրույցների անցկացում և փորձագիտական խորհրդատվություն * Հնարավոր շահագրգիռ մասնակիցերի որոնում և փորձագիտական խորհրդատվության ներկայացում * Հավաքագրման գործընթացի կազմակերպում և համակարգում * Ծրագրի ընթացիկ և վերջնական գնահատման գործընթացի կազմակերպում * Մասնակիցների ադապտացիոն գործընթացի կազմակերպում * Դրական և էֆեկտիվ աշխատանքային միջավայրի ստեղծմանն ուղղված միջոցառումների կազմակերպում |

1. *Ավարտական վկայական կստանան այն մասնակիցները, ովքեր կմասնակցեն եռափուլ դասընթացի 80%-ին և կկատարեն անհատական աշխատանքների 80%-ը:* [↑](#footnote-ref-1)
2. *Դասընթացի երեք մոդուլների, դրանց շրջանակում մատուցվող թեմաների, լսարանային և ինքնուրույն ժամաքանակների պահանջն առավել մանրամասն ներկայացված է ՀՀ կրթության, գիտության, մշակույթի և սպորտի նախարարի 2022 թվականի դեկտեմբերի 30-ի N 2502-Ա/2 հրամանով հաստատված Երիտասարդական աշխատանքի և երիտասարդական աշխատողի վերապատրաստման ուղեցույցում։* [↑](#footnote-ref-2)
3. *Ինքնուրույն աշխատանքը ենթադրում է դասընթացավարի կողմից հանձնարարած գործնական առաջադրանքների իրականացում, դրանց ուղղորդում և մեթոդական աջակցություն։* [↑](#footnote-ref-3)